Gholf: Ernie Els jaag voorlopersErnie Els. Foto: (AP Photo/Amr Nabil) Ernie Els (-6) is net drie houe agter die voorloper, die Amerikaner Jerry Kelly (-9), by die Bridgestone Senior Spelerskampioenskap in Akron, Ohio. Die Suid-Afrikaanse veteraan het sy derde ronde in 69 houe voltooi. Dit het drie voëltjies en twee brouhoue ingesluit. Op die DP World-toer is die Suid-Afrikaner Branden Grace (-2) vyf houe agter die voorloper, die Amerikaner Xander Schauffele (-7), by die Skotse Ope op die baan van die Renaissance Club in North Berwick. Jordan Spieth (-4), nog ŉ Amerikaner, het twee arende in ses putjies aangeteken en hy is nou net drie houe agter die Olimpiese kampioen Schauffele. Spieth reken ŉ oorwinning in die Skotse Ope sal die perfekte voorbereiding wees vir volgende week se Britse Ope. Hy het die gesogte titel in 2017 ingepalm. Dean Burmester, nog ŉ Suid-Afrikaner, is sewe houe agter die voorloper met landgenoot Thriston Lawrence een hou verder agter. By die Barbasol-kampioenskap op die Amerikaanse PGA-toer het die Amerikaner Max McGreevy (-17) ŉ voorsprong van een hou oor die Duitser Matti Schmid. Die derde ronde moet nog voltooi word nadat spel weens swak lig gestaak is. Justin Walters (-9) van Suid-Afrika was agt houe agter McGreevy.